Σύντομο Βιογραφικό Σημείωμα

Άννα Π. Μερτζάνη

Γεννήθηκα στην Λιβαδειά, έζησα και μεγάλωσα στο Φοινίκι Λακωνίας. Η αγάπη μου για τον άνθρωπο και το ενδιαφέρον μου για την πρόοδο και την ευημερία όλων με οδήγησε να αναζητήσω σπουδές στον κλάδο των ανθρωπιστικών σπουδών.

Σπούδασα ‘’Κοινωνιολογία’’ στο Πάντειο Πανεπιστήμιο και έκανα μεταπτυχιακές σπουδές στην ‘’Εφαρμοσμένη Θετική Ψυχολογία & Ψυχολογία Coaching’’ στο University of East London. Είμαι κάτοχος Διπλώματος στη ‘’Θετική Ψυχολογία’’ και μέλος της Ελληνικής Εταιρίας Θετικής Ψυχολογίας (Ε.Ε.ΘΕ.ΨΥ.) Εκπαιδεύτηκα και έχω Πιστοποιητικό Επιμόρφωσης στην: ‘’Εμψύχωση και Ενδυνάμωση Ομάδων’’, Κ.Ε.ΔΙ.ΒΙ.Μ. Καποδιστριακού Παν/μίου ‘’Εκπαίδευση Εκπαιδευτών Ενηλίκων’’, Κ.Ε.ΔΙ.ΒΙ.Μ. Παντείου Παν/μίου ‘’Ανάλυση Συμπεριφοράς’’, Κ.Ε.ΔΙ.ΒΙ.Μ. Παντείου Παν/μίου ‘’’Συμβουλευτική, Mentoring, Νευρογλωσσικό προγραμματισμό και Ψυχολογία’’ του Πανεπιστημίου Αιγαίου.

Εργάζομαι ως: \* Εμψυχώτρια & Υπεύθυνη Συντονισμού σε Γραφείο Διοργάνωσης Εκδηλώσεων για παιδιά. \* Εμψυχώτρια & Συντονίστρια ομάδων δημιουργώντας ‘’Συνδέσεις Εμψύχωσης’’ για ενήλικες. \* Εισηγήτρια στο Προπτυχιακό και Μεταπτυχιακό πρόγραμμα Σπουδών στο τμήμα Ψυχολογίας του Παντείου Πανεπιστημίου.

Δια βίου μαθήτρια, η γνώση δεν τελειώνει και η διάθεση για μάθηση συνεχίζεται καθημερινά, μελετώντας και παρατηρώντας το κοινωνικό γίγνεσθαι.